I. Класификатори

1. Нова класификация на икономическите дейности – КИД 2025
Утвърдена със Заповед РД-05-950/29.11.2024 на Председателя на НСИ и обнародвана в ДВ бр.106 от 17.12.2024г. Публикувана е на сайта на НСИ. Там е публикувана също и Кореспондираща таблица за преход от стария класификатор КИД 2008 към новия КИД 2025:

https://www.nsi.bg/issc/NSIExt/correspTableList;jsessionid=iT6Ig5oiDsL0sJjwIroudGWyvef2rLG_MxTSwTH7.issc-prod-app1?idObj=6486&lang=1&locale=

Програмата автоматично добавя в Номенклатура на професиите (меню Основни данни) ново поле „Код НКИД 2025“ и попълва в това поле новия код в сила от 01.01.2025 в случай, че има еднозначно съответствие в цитираната по-горе  Кореспондираща таблица. Ако това поле остане празно след актуализацията с новата версия 2025.01.03, това означава, че на един код от старата КИД 2008 съответстват повече от 1/един/ нов код от новата КИД 2025.  Тогава е необходимо да го попълните ръчно.  За да решите кой е точно новият код на икономическата дейност по КИД 2025 можете да последвате линка по-горе и да изберете опция Релации -  там ще разгледате съответствията.
В случай, че новият код по КИД 2025 е различен от стария по КИД 2008, програмата автоматично добавя ред с дата 01.01.2025 с минималните осигурителни прагове в меню Основни данни -> Данни за осигуряване и облагане като сумите са същите като в предходната година, а в полето „Код по НКИД“ попълва новия код при еднозначно съответствие. Ако няма еднозначно съответствие е необходимо да го попълните ръчно с избрания от Вас код от Кореспондиращата таблица за преход. 
Програмата запазва стария код по КИД 2008 в полето„Код НКИД 2008“ и ще го използва при генериране Декларация Обр.1 и в случай, че е необходима корекция на документи за периоди преди 01.01.2025г.

	2. Промени по класификатор НКПД – автоматично се добавят са нови професии и се допълват наименования на групата 2250 за ветеринарни специалисти съгл. Заповед на министъра на труда и социалната политика № РД-01-352 от 16.12.2024г.

Напомняме!

1.	Допълнителни споразумения (ДС)
Във връзка с промяната на МРЗ от 01.01.2025г – 1077.00 лв. е необходимо да издадете ДС за лицата, които имат основна заплата равна на МРЗ. В тази връзка напомняме, че програмата предлага  функция за автоматично генериране на такива ДС – в меню Персонал-> Документи ->Допълнително споразумение към трудов договор -> чрез бутона „малка стрелка надолу“ от навигатора.

2.	Нощен труд
Съгласно чл.8 от НСОРЗ за всеки отработен нощен час между 22.00 и 06.00 часа се заплаща 0,15 на сто от минималната работна заплата, установена за страната, но не по-малко от един лев. Т.е. 0.15% от 1077.00 = 1.6155 или 1.62лв. Необходимо е да добавите нов код за тази часова ставка, в случай че се начислява по-малко. Ако коригирате часовата ставка на съществуващия код това може да доведе до неправилно изчисляване на заплатите, ако по някаква причина се върнете да преизчислявате фишове за предходната година.